
                                                    Nr.4c-3/263/2015
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului Legii turismului, transmis cu adresa nr.P.L.x. 578 din 09 septembrie 2015.


În raport de obiectul şi conţinutul său, proiectul de lege face parte din categoria legilor organice.



În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,

Iulian Iancu

                                                    Nr.4c-3/263/2015
R A P O R T

asupra proiectului Legii turismului



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul Legii turismului, transmis cu adresa nr.P.L.x. 578 din 09 septembrie 2015, înregistrat la comisie sub nr.4c-3/263 din 10 septembrie 2015.



Consiliul Legislativ, cu avizul nr.198/09.03.2015, avizează favorabil propunerea legislativă cu observaţii şi propuneri.



Guvernul nu susţine adoptarea iniţiativei legislative în forma prezentată.



Senatul, în  şedinţa din 2 septembrie 2015, a adoptat proiectul de lege în condiţiile articolului 75 alin.(2) teza a III-a din Constituţia României, republicată.



Comisia juridică, de disciplină şi imunităţi, cu avizul nr.PLx 578/2015 din 22 septembrie 2015, avizează favorabil proiectul de lege, iar Comisia pentru buget, finanţe şi bănci şi Comisia pentru administraţie publică şi amenajarea teritoriului, cu avizele nr.4c-2/785 din 01 octombrie 2015, respectiv nr.4c-6/298 din 06 octombrie 2015, avizează negativ proiectul de lege.



Proiectul de lege are ca obiect organizarea, coordonarea şi dezvoltarea turismului, în scopul consolidării şi unificării legislaţiei în acest domeniu, pentru a asigura aplicabilitatea şi garantarea unor standarde în vederea furnizării serviciilor specifice activităţii de turism.



Membrii Comisiei pentru industrii şi servicii au examinat proiectul de lege în şedinţa din 01 martie 2016 şi au hotărât, în unanimitate, să propună Plenului Camerei Deputaţilor respingerea proiectului Legii turismului.



La lucrările comisiei au participat, în calitate de invitaţi, din partea Autorităţii Naţionale pentru Turism, domnul George Borună – director general.



La lucrările comisiei au fost prezenţi 18 deputaţi din totalul de 18 deputaţi membri ai comisiei.



În raport de obiectul şi conţinutul său, proiectul de lege face parte din categoria legilor organice.



În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.
                        PREŞEDINTE,                                SECRETAR,

                          Iulian Iancu                              Bogdan Radu Ţîmpău

Consilieri parlamentari,

Viorela Gondoş
Isabela Patricia Robe

